Microsoft ще се пази от NSA с най-доброто кодиране | TechNews.bg\nНачало » Актуално » Microsoft ще се пази от NSA с най-доброто кодиране\nавтор: TechNews.bg дата: 05/12/2013 22:33 коментари: 12\nНяма да оставим шансове на службите, уверява компанията\nMicrosoft ще използва най-добрата криптография, за да защити каналите на онлайн услугите си\nMicrosoft работи по подобряване на кодирането в своите онлайн услуги, за да попречи на правителствени служби от рода на NSA (Агенцията за национална сигурност на САЩ) да използват незаконно информация, съобщи наскоро Вашингтон Пост.\nТази седмица компанията потвърди, че ъпгрейдва системата за кодиране на услуги като Outlook.com, Office 365, SkyDrive и Windows Azure. В корпоративния блог Брад Смит, главен съветник на Microsoft, твърди, че компанията не разполага с преки доказателства за следене на онлайн услугите й от страна на NSA и други служби, но не възнамерява да им остави шансове да прихващат данни.\nMicrosoft планира да защити данните си по няколко начина. Първо, като кодира потребителското съдържание, което се обменя между устройствата на клиентите и сървърите на компанията. Второ, всички ключови платформи, услуги за продуктивност и комуникации ще кодират потребителската информация, която се движи между центровете за данни на Microsoft.\nНа трето място, компанията ще използва най-добрата криптография, за да защити каналите на нейните онлайн услуги, вкл. Perfect Forward Secrecy и ключове с 2048-битова дължина. Не на последно място, Microsoft ще кодира съхраняваното при нея потребителско съдържание.\nВ някои случаи, като например външни услуги, проектирани за платформа Windows Azure, компанията ще остави нещата в ръцете на разработчиците, но ще им предложи инструменти, с които могат да защитят данните.\nЧаст от тези мерки вече се прилагат, а останалите ще бъдат внедрени до края на 2014 година, уверява Брад Смит.\nОсвен това Microsoft ще изгради т.нар. центрове за прозрачност за клиенти от правителствения сектор в Северна и Южна Америка, Европа и Азия. В тях клиентите ще имат възможност да се убедят в целостта на продуктите на Microsoft, допълва главният съветник на компанията.\nрубрика: Актуално, Новини, Сигурност | етикети: Microsoft, NSA, кодиране, криптография, онлайн услуги\nКоментари по темата: „Microsoft ще се пази от NSA с най-доброто кодиране”\nТвърденията на Microsoft са уникална демагогия, или както преди мен са писали – опит да замажат положението и да си направят реклама.\nЦелия проблем не е в криптирането на данните, ами в това, че те (Microsoft) дават достъп до данните ни на NSA. А сега някой да ми обясни как криптирането ще спре NSA да искат достъп от MS до данните ни (след като Сноудън вече показа, че такъв е даван)? Нали след като MS знае как да криптира данните ни, така знае и как да ги декриптира, т.е. това по никакъв начин няма да спре NSA да си поискат данните. Та това на MS ми прилича на лафа “Ти го плюеш, той вика, че дъжд вали” – преведено в нашия случай звучи като “Не давайте достъп на NSA до нашите данни,те викат ще ви криптираме данните”.\nПримерите, които дадох, показват просто, че дори в Linux успяват да вкарат backdoors, въпреки стриктния контрол на Линус и компания.\nКоментарът ти относно избиването на комплекси единствено ми оформя следната картинка в главата:\nПосредствено програмистче/администраторче/paper pusher, заемащо дребен пост, което по цял ден бива обяздвано да прави парички за иначе голямата международна финансова институция.\nЕдинствено му остава да се прави на голям пред сънародниците си. Някак е решил, че ние сме останали тук защото не сме достатъчно умни да отидем другаде.\nЩе те разочаровам жестоко, но е личен избор да остана в тук.\nАз за разлика оттеб, не давам квалификации за хората, още по-малко за цял народ. Та, прави си сам изводите кой избива комплекси.\nзаклю4ението ти което си написал е : Open Source дава възможност за по-лесно засичане на проблеми, но по никакъв начин не гарантира успех или сигурност\nа моето е :\nвярно е 4е може да има и в Линукс но поне по лесно ще мога да го засека….\nТова не е ли 1 и също, неразбрах защо трябваше да пишеш колко знаеш за Линукс вместо да се сългасиш с това което казвам, или трябваше да избиеш комплекси колко знаеш ….защо БГ е на това положение, понеже няма колегиалност и вси4ки много разбират и са големите специалисти …\nRed Hat, Suse, Mandriva и Magea си променят ядрото или силно проверяват кво има в него …\nот къде знам ли … ами работя с техни продукти.. къде работя ли …. .ами в интернационална финансова институция(4аст от работата ми е …..)\nжив и здрав, спирам с коментарите просто се предавам относно БГ това е страна обре4ена на гибел …жалко за Левски….\n1. Linux ядрото не се инспектира из основи всеки три месеца.\n2. Различните дистрибуции имат общо ядро (май само Red Hat променят ядрото), имат и огромно количество общи библиотеки. Съответно, вратичките могат да бъдат по тези библиотеки.\n3. Много дълъг период от време имаше бъг в Linux при генерирането на public/private ключове. По този повод, уникалните генерирани ключове бяха общо 32 хиляди, което автоматично правеше тривиална атаката на всякакви системи.\n4. Преди няколко години (не повече от 2) се оказа, че някой е успял да сложи ключове за root потребителя в SSHD пакета. И това беше изкарало сума време по повечето Linux дистрибуции.\nОтбелязвам, че докато 4 може да бъде хванато с инспектиране на кода, 3 е значително по-сложно за хващане, защото изисква задълбочени познания относно алгоритмите за генериране на ключове.\nТа повечето backdoors са добре прикрити, и не е тривиално да бъдат хванати, дори и кодът да бъде прегледан.\nДа, Open Source дава възможност за по-лесно засичане на проблеми, но по никакъв начин не гарантира успех или сигурност.\nдобре де про4етох го ама ти например ако си програмист айде обясни ми как тва ще остане незабелязано от хилядите които се занимават с отворен код, това исках да кажа 4е всяко Линукс дистро си има разработ4иците и това няма как да остане незабелязано освен ако не е като М$ затворено и само може да гадаеш къв е кода, не напразно ЕС обяви 4е ще използва само отворен код в институциите си…\nМай тук линковете вече се филтрират…\nnsa asked linus torvalds to install backdoors\nЛинус Торвалдс да не би той да прави ядрата на вси4ките Линукс дистрота?Всяко дистро си има разработ4иците които си пишат кода според техните изисквания Red Hat си правят тяхното\nSuse своето и т.н. а до колегата Асд (малко се съмнявам да си ми колега предвид коментара който си написал става ясно 4е нито си програмист нито админ) не съм казвал 4е знам то4ните портове но са факт 4е ги има (все пак не работя за НСА) и за това предпо4итам да използвам отворен код, вярно е 4е може да има и в Линукс но поне по лесно ще мога да го засека особено ако сам съм си зглобявал ОС-а…\nЩом NSA са стигнали дори да натискат Линус Торвалдс да разхлаби сигурността на ядрото на Linux, какво остава за масовия производител на софтуер. Кой може да оцени колко прикрити задни врати има умишлено заложени в “безопасния” приложен софтуер на пазара, за ОС и провайдерите на услуги изобщо да не говорим…\nСноудън спомена, че в болшинството случаи NSA намира задни врати да слухти и в най-защитената система, което говори, че разработчиците на софтуер масово са “под чехъл”. Единствено отворения софтуер дава известни гаранции и дори M$, които десетилетия крещяха неистово срещу OSS, сега плахо заприказваха за отваряне на кода. Което си е пак демагогия, щото дори ако системата е 99% OSS, в останалия 1% можеш да заложиш каквато бомба искаш…\nА след масовия отказ на всевъзможни устройства по време на войната в бивша Югославия знаем, че и хардуерът е масово компрометиран… Трябва ни втори Сноудън, да разкаже какви капани са заложени в чипсетове, процесори и т.н…\nБрей, големи разбирачи се навъдили тук 🙂 Знаете вратичките, дупките, конспирациите… Горките американци – спукана им е работата.\nдобре написно колега “демагогия без край” с добавка относно Windows Azure, нали трябва да си направят реклама 4е да могат хората да им вярват и да си плащат за услугите на обла4ето им наре4ено Windows Azure, а и си мъл4ат за “отворените порти4ки” през които службите си влизат като у дома си но то и Apple са същите относно това с портите, не е ли отворен кода да видя кво то4но прави нему вярвам 100%\nми те службите няма нужда да ви разбиват великото криптиране. просто звънят на входната ви врата, искат криптографските ключове и си отиват с тях да следят всички колкото си искат. а ако не им дадете ключовете, отивате в затвора и на ваше място слагат по-послушни и демократични роби.\nслед цялата воня около тоталното подслушване и следене (за които много хора се досещаха и без сноудън, ако и то не е театър) едва ли някой вече ще повярва на подобна наивна демагогия, че щели били да им защитят данните – дрън дрън ярина.\nда, поведението на тези развилняли се служби потъпква не само нормалните хора, а и бизнеси като яху, майкрософт, гугъл, епъл и всички в бранша им – понеже те зависят от масово ползване на услугите им от милиони и милиарди наивници. но хвърлянето на прах в очите с подобни наивни кьорфишеци за супер мега “неразбиваемо” криптиране едва ли ще реши проблема, който тези служби (на кого ли служат…) създадоха и дори продължават да задълбочават.\nможе би с нещо друго трябва да започнат да опитват да баламосват…


Vista Rooms at Nashik Road - НАЙ-НИСКИ ЦЕНИ от agoda.com\nNashik Road, Near Nashik Road Police Station , Нашик Роуд, Насик, Индия, 422101 - Покажи на картата\nВ близост Нашик Роуд Патарди Пата Насик\nVista Rooms at Nashik Road е перфектен избор за пътуващи, които желаят да почувстват духа на Насик. Хотелът не е далеч от центъра на града - намира се само на от него, а до летището се стига за около минути. С удобното си местоположение хотелът предлага лесен достъп до всички градски забележителности, които задължително трябва да се видят.\nПредлагайки висококачествени услуги и широка гама от удобства, Vista Rooms at Nashik Road Ви осигурява възможно най-комфортния престой. Хотелът предлага достъп до широк спектър от услуги като 24-часов рум-сервиз, таксиметрови услуги, паркинг, рум-сървиз, асансьор.\nАтмосферата на Vista Rooms at Nashik Road се усеща във всяка стая. Удобства като стойка за дрехи, огледало, хавлии, гардеробна, климатик са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Каквито и да са поводите за Вашето пътуване,Vista Rooms at Nashik Road е най-доброто място за престой, което можете да изберете в Насик.


Кърти, чисти, извозва в Христо Ботев. Цени ! | DESTROY\nКърти, чисти, извозва в квартал Христо Ботев\nHome/Кърти, чисти, извозва в квартал Христо Ботев\nКърти, чисти, извозва в квартал Христо Ботевdestroy\nКърти, чисти, извозва в кв. Христо Ботев, София, къртене на баня – къртене на плочки, фаянс и теракот\nФирма Destroy.bg предлага услуги кърти, чисти, извозва в кв. Христо Ботев, София\nНамираме се в квартал Христо Ботев, град София. Той намира се в близост до Летище София и „Ботевградско шосе“ и част е от район „Слатина“ на Столична община. Граничи с квартал „Подуяне“, квартал „Васил Левски“ и ж.к. „Христо Смирненски“.\nНие сме фирмата за кърти, чисти, извозва на квартал Христо Ботев, София. Предлагаме услугите си вече повече от 15 години и сме се доказали като коректна, конкурентно способна и доверена фирма. Ние знаем, че най-голямата реклама, която можем да получим е от доволни клиенти. Те ни препоръчват на свои приятели, близки и роднини, защото ценят високо услугите ни, които са на изкъртващо ниски цени. След, което новите ни клиенти ни препоръчват на други свои приятели и така вече сме имали стотици клиенти.\nКъртенето на стоманобетонна стена не е лесна работа и определено не е за всеки. Не се наемайте да го правите без да имате опит, а особено и без специализирана професионална техника за къртене. Може да навредите на здравето си и дори да съборите жилището си или в по-лекия вариант да направите непоправими пукнати върху фасадата или съседни стени. Благодарение на нашите лицензирани услуги кърти, чисти, извозва не е необходимо да рискувате живота и здравето си излишно. Ние ще изкъртим вашата бетонна стена, ще почистим строителните отпадъци след себе си и дори ще извозим боклука до лицензирано сметище в района на Столична община. Всичко това на достъпни цени.\nЦени за къртене на баня в кв. Христо Ботев\nФирма Destroy разполага с модерна техника и опитни специалисти. Реагира бързо и адекватно, като основно специализира в услуги кърти, чисти, извозва в района на кв. Христо Ботев, София.


Новата геополитическа реалност след речта на Путин | a-specto\nОт Николай Николаев , публикувано на 07.03.2018\n1 март 2018 г. вероятно ще влезе в учебниците по история. В този ден президентът на Русия Владимир Путин гръмко обяви пред целия свят за създаването на революционни руски оръжия, които вероятно ще променят глобалния баланс на силите. Безпилотни свръхскоростни подводници, крилати ракети с ядрен двигател и нови междуконтинентални балистични ракети – според Путин въоръжена с тези технологии, Москва вече разполага със стратегически ядрени сили, способни да преодолеят всяка съвременна и перспективна система за противоракетна отбрана. Независимо дали това се харесва на някой или не, изводът от манифеста на Путин е еднозначен – светът се намира на прага на нова геополитическа реалност. Опитите на Съединените щати да подчинят Русия по пътя на военното превъзходство окончателно претърпяват крах. Първа точка в днешния дневен ред вече е въпросът за създаването на нова глобална архитектура за сигурност в един многополюсен международен ред.\nСлед рухването на Съветския съюз САЩ са пред съдбоносен избор. Във Вашингтон се водят разгорещени дебати за бъдещата американска политика спрямо Русия. Според „ястребите” Москва е загубила важна битка, но не е окончателно сразена. Русия продължава да разполага с мощен възпиращ фактор – Стратегическите ядрени сили все още поддържат глобалната система за сигурност с гарантираното унищожение на всеки потенциален противник. Международната система до този момент се крепи на един прост принцип – страх. Заплахата от противниковите ядрени ракети принуждава както Москва, така и Вашингтон да съблюдават определени интереси на опонента си. Така по време на Студената война се раждат неписаните правила какво може и какво не в големия геополитически сблъсък. За да бъде съкрушен руският геополитически полюс, трябва неминуемо тези сили да бъдат обезвредени, убедени са „ястребите”. Не така смятат обаче повечето реалисти във Вашингтон. Москва следва да бъде включена в нова глобална система за сигурност под лидерството на САЩ, а не да бъде третирана като противник. Опитът за налагане на военно превъзходство над Русия ще бъде грешка, твърди „бащата” на политиката на сдържане спрямо СССР Джордж Кенан. Едно разширяване на НАТО в преследване на тази цел би било „трагична грешка”, смята големият американски дипломат. Вероятно никога няма да узнаем как би изглеждал светът днес, ако Белият дом се беше вслушал в съвета на Кенан. Вместо разбирателство с Русия и спазване на ангажиментите си за неразширяване на НАТО Съединените щати започват рискованата игра за налагане на военнополитическо превъзходство чрез неутрализиране на руските стратегически ядрени оръжия.\nВ първите години на XXI век става ясно, че Америка категорично тръгва по този път. Започва походът на Северноатлантическия пакт към руските граници. През 2002 г. САЩ излизат от Договора за ограничаване на системите за противоракетна отбрана и започват мащабни инвестиции в комплекси за ПРО. На теория Вашингтон може да нанесе изпреварващ „мълниеносен глобален удар” (Prompt Global Strike), който да „занули” руският ракетен потенциал. От своя страна изстреляните срещу САЩ руски междуконтинентални балистични ракети, които не са неутрализирани с удара, следва да бъдат прехванати от системите за противоракетна отбрана. Такъв опасен сценарий, вероятно, не желае никой, но подобна комбинация на голямата шахматна дъска дава на Америка безценен лост за натиск и сдържане на Москва – Русия просто ще бъде принудена да капитулира, убеждават американските стратези. Официално Вашингтон декларира, че системите за ПРО в Източна Европа се изграждат срещу „иранската ядрена заплаха”, но за всички е ясно каква е реалната цел. След ядреното споразумение с Техеран иранска опасност вече не съществува. „Защо тогава построиха противоракетна система в Румъния?”, риторично пита руският президент. Наред с комплексите за ПРО в Румъния и Полша Съединените щати инвестират в колосален флот за сдържане на Русия. В него влизат пет ракетни крайцери и тридесет ескадрени миноносци, които са снабдени със системата за противоракетна отбрана „Егида”. Всички подобни комплекси са базирани на универсалната платформа MK-41, която позволява изстрелване на крилати ракети „Томахоук” – т.е. комплексите за ПРО са едновременно средство за отбрана, но и мощно нападателно оръжие. Съединените щати вложиха стотици милиарди долари в преследването на дългосрочната стратегическа цел за военно сдържане на Русия. С тази задача НАТО се разшири в Източна Европа и установи контрол над страни като Румъния и България. Това беше светът до 1 март 2018 г. След този ден международният ред бавно се връща към равновесието от Студената война. Новите руски военни технологии обезсмислят всички скъпоструващи системи за противоракетна отбрана и от тях остава единствено настъпателния компонент чрез ракетите „Томахоук”, които по дефиниция са абсолютно недопустими за наземно разполагане като противоречащи на Договора за ликвидиране на ракети със среден и малък обсег да действие.\nНовият баланс на силите\nКато излязоха от Договора за ПРО през 2002 г. САЩ мимоходом се съгласиха с факта за развитието на руската ракетна програма. Стратезите в Пентагона очевидно са разчитали, че Русия се намира в катастрофално икономическо, финансово и политическо положение и няма да успее да модернизира остарялото военно наследство на Съветския съюз. Във Вашингтон дори с ирония наричаха мащабната руска програма за превъоръжаване до 2020 г. „книжен тигър”. „Сдържането на Русия не се случи”, обяви Владимир Путин при шокиращото представяне на новите руски оръжия. Оказва се, че въпреки санкциите, огромният международен натиск и опитите за поставяне в изолация, Русия не просто е съумяла да се възстанови от колосалните щети след рухването на СССР. В същото време Москва е успяла да реши големите структурни проблеми пред страната и да изгради стабилни основи за бъдещо развитие.\nПо думите на Путин благодарение на технологичния пробив Руската федерация вече разполага със стратегическо оръжие, което „безпрепятствено преодолява всяка съвременна и перспективна система за противоракетна отбрана”. С новите оръжия скъпоструващият противоракетен щит на Вашингтон се превръща просто в „чадър с дупки”, както се пошегува военният министър на Русия Сергей Шойгу. Това означава, че десетилетната американска политика за разширяване на НАТО и сдържане на руския стратегически ядрен потенциал претърпява грандиозен провал. Митът за военното превъзходство на САЩ е развенчан. В новите условия на по-бързи от торпедо безпилотни ядрени подводници опората на американската армия – флотът, както и гръбнакът на икономиката на Съединените щати – Източното и Западното крайбрежие, са поставени под екзистенциална опасност. Пред очите ни се пренаписват военни доктрини и стратегии. След 1 март САЩ вече няма да могат да разчитат на аксиомата за потенциална руска ракетна атака през Северния полюс – новите ракети позволяват нанасяне на ответен удар с междуконтинентални балистични ракети дори през Южния полюс. Ако се вярва на думите на Путин, военната революция обхваща и крилатите ракети – днешните ракети имат радиус на действие 2000-3000 километра. Новите образци с ядрени двигатели, демонстрирани от президента, са с практически неограничен обхват.\nНова надпревара във въоръжаването или нова Ялта?\nВ отговор на оръжията, постъпващите на въоръжение в руската армия, цялата военна стратегия на САЩ трябва да се преразгледа. Подобно на ситуацията след краха на Съветския съюз и днес Вашингтон е поставен пред съдбоносен избор. Пътищата са два. В случай, че предпочетат да продължат с досегашната стратегия за налагане на военно надмощиe над Русия американците ще трябва да започнат нова скъпоструваща надпревара във въоръжаването. За да достигнат равнището на съвременните руски разработки, САЩ ще трябват да вложат милиарди долари и да чакат години, а според Владимир Путин – дори десетилетия. С такива пари Вашингтон не разполага. Това може да означава болезнени реформи, които да дестабилизират ситуацията около американския военно-промишлен комплекс, а в сложната вътрешнополитическа ситуация в САЩ никой не желае такъв развой на събитията.\nЕдна нова Студена война 2.0 без никакви правила е кошмар за Европа, която се озовава на фронтовата линия и ще бъде пометена при потенциален сблъсък. За големите европейски столици това е ужасяващ сценарий. Този страх е постоянната отправна точка в политиката на европейските лидери след края на Втората световна война – той лежи в основата на излизането на Франция от военната структура на НАТО през 1966 г., както и на прословутата Ostpolitik на канцлера Вили Бранд. В такава нова ситуация първостепенна задача за Европейския съюз става утвърждаването на нова глобална система за сигурност, в която една самостоятелна Европа да се чувства защитена. С новото руско оръжие военното значение на НАТО рязко намалява, а Берлин, Париж и другите столици са все по-малко заинтересовани от укрепването на алианса на Стария континент. Никой в Европа няма интерес от нова гонка във въоръжаването. Процесът е дълъг и сложен, но вероятно рано или късно „Сармат”, „Кинжал” и другите нови образци съвременно руско оръжие ще принудят САЩ към обща работа с Русия по строителството на нова глобална архитектура за сигурност, чрез която Вашингтон на практика ще признае раждането на многополюсен международен ред.\nРусия, САЩ, ядрени оръжия


Слънцезащитен спрей Loreal Professionnel Solar Sublime 125 мл\nНачало Loreal Professionnel Слънцезащитен спрей Loreal Professionnel Solar Sublime 125 мл\nСлънцезащитният спрей Solar Sublime активно предпазва косата при излагане на слънце. Лекият защитен филм с немазна текструра, който оставя по косъма, съживява и подхранва фибрата, като придава на косата естествен блясък и я прави лека и еластична. Не омазнява и не утежнява. Съдържа MEXORIL S.O UV-защита: UV филтър, който предпазва косата при излагане на слънце.\nСлънцезащитен шампоан Loreal Professionnel Solar Sublime 300 мл\nШампоанът Solar Sublime мигновено съживява сухата коса след излагане на слънце. Почиства и отстранява солта и хлора. Прави косата мека, лека и блестяща. Осигурява MEXORIL S.O UV-защита: UV филтър, който предпазва косата при излагане на слънце.\nВъзстановяваща маска след слънце Loreal Professionnel Solar Sublime 250 мл\nМаската Solar Sublime възстановява косата след излагане на слънце. Интензивно подхранва косъма, възвръща еластичността и мекотата на косата след излагането под агресивните слънчеви лъчи. Осигурява MEXORIL S.O UV-защита: UV филтър, който предпазва косата при излагане на слънце.\nУпотреба: Нанесете равномерно на измита, подсушена с кърпа коса. Разнесете равномерно. Оставете да подейства няколко минути и изплакнете добре.


Съкровищата на България | Naplanina.info\nмарт 8, 2017 август 8, 2017 admin\tБългария, Забележителности, Полезно\nа тези от вас, които са внимавали в час по история им е ясно, че българската земя има изключително много намерени съкровища от древността. Едно от най-старите злата на планетата е наше. Както знаете, по нашите земи са живели траки, славяни, прабългари, вероятно и някой други народности, за които няма толкова много история, но все пак, всяка от тях е оставила по нещо и така са се събрали много съкровища.\nЩе започнем нашата малка история с Вълчи трънското съкровище. Това вероятно е най-големият късмет, на които може да се надява човек. Съвсем случайно, през 1925 г., докато собственика решил да прекопае лозето, намерил 12 кг, чисто злато със сребърни и медни сплави от общо 13 предмета. Само си представете радостта на този човечец, които е намерил всичкото това злато. Естествено, днес то се помещава в музей, както и след намирането му, но дори за малко, да се зарадваш да видиш злато в лозето, си е просто уникално.\nСъкровището от село Борово, Русенско. Явно българите сме с голям късмет, защото и това съкровище е намерено докато са орали нивата през 1974 г. За съжаление, при обработката на нивата с машини, те повреждат съкровищата, но след прецизна работа на реставраторите, то пак възвръща първоначалният си блясък, които се състои от 5 сребърни предмета с позлата.\nПренасяме се към съкровището от Летница, което както се досещате, отново е открито докато са копали. Този път, обаче е било за да построят овчарник и на около 50-60см дълбочина, са намерили делва с гърлото надолу. Щом я обърнали, работниците намерили купчина монети, които си поделили. На тях са изобразени няколко различни неща, като тракийски конник борещ се с мечки и прочее. Намерена е също една много добре запазена юзда. Всичко това се случва в далечната 1963, а самото съкровище се счита да датира преди Христа.\nМогиланска могила, вероятно има най-богатото съкровище или поне едно от тях. Става дума за малко хълмче, което стояло в къща на средата на града много години, но никой не му обръщал внимание, докато археолози не го разровили през 65-66. Там те намират 3 погребения, като номер 2 е просто уникално. Става дума за погребението вероятно на някоя царица или дъщеря на царя. Намерени са колесници с няколко коня, както и богато украшение на самата принцеса. Голямо количество чисто злато с изящна изработка. Другите два гроба са по-просто направени с по-малко количество злато, но те са по-запазени, което предполага, че са по-нови от номер 2.


Гърция все пак ще облага онлайн печалбата, а не оборота | PokerNews\nГърция все пак ще облага онлайн печалбата, а не оборота\n21 Март, 2011 PokerNews.bg\nСлед като под натиска на индустрията по-рано тази година подобен данъчен завой направиха властите в Испания, в Гърция решиха също да тръгнат в тази посока. Онлайн игрите и залаганията са източник на изключително солидни приходи и според гръцкото финансово министерство, онлайн казино индустрията в страната ще генерира около 2 милиарда Евро годишно.\nЯсно е, че правителството ще иска голямо парче от този апетитен пай, за да подпомогне почти фалиралата държава. След десетилетия на безкрайни социалистически харчове, гръцката икономика е на ръба на колапса. Европейските кредитори принудиха ултра лявото гръцко правителство да спре да пръска пари, като че ли те растат по дърветата и да въведе консервативна фискална политика, което доведе до множество бунтове в страната.\nГръцката политическа левица вярва, че сега казино таксите ще решат всички фундаментални проблеми на страната и ще помогнат на закъсалата гръцка икономика. Това беше и първоначалната причина за реформа на гръцките хазартни закони и легализирането на онлайн залаганията, което е изцяло в разрез със социалистическите принципи.\nКакто и на други места в Европа, предлаганият данъчен режим подвига съмнения сред казино анализатори и хора от бранша, които са силно обвързани с интернет залаганията в Гърция и това подтикна представителна им организация, Remote Gambling Association (RGA), която ръководи семинара за онлайн залаганията в България през февруари, към действия. Основното противоречие е в размера на данъка, който според операторите ще унищожи цялото им конкурентно предимство, с планираната от правителството ставка върху оборота.\nИзпълнителният директор на Remote Gambling Association, Клайв Хоскуърд, описва предлаганата такса като "просто неприложима за операторите в един силно конкурентен глобален пазар." Асоциацията отиде дотам, че да възложи на KPMG независим анализ на ефектите от предлагания данък върху онлайн индустрията и Гърция като цяло. След като проучването на KPMG наистина показа, че данъкът само навреди и че "само облагане на печалбата ще бъде от полза за потребителите, надежден източник на приходи за правителството и здравословна и конкурентна среда за бранша."\nВ крайна сметка, под огромния натиск на ЕС, гръцките власти се съгласиха да променят данъчната рамка в посока на по-смислен модел на облагане с предложение за ставка от 30% върху печалбата. Браншът аплодира това решение и го определи като мъдро, но от RGA, макар да одобряват промяната, заявяват, че "предложената ставка от 30% в Гърция е по-висока от тази в други държави и ние ще продължим да лобираме за приравняването и с вече заложените стандарти."\nЗасилващият се интерес от страна на чужди оператори, които искат да навлязат на гръцкия пазар показва, че е време за намаляване на данъците, за постигане на по-добра конкурентност. В същото време всички големи играчи искат процент от гръцкия пазар и според правителството, предоставянето на петдесет 5 години лиценза през 2011 е най-добрият ход за страната, докато вече тихо харчи парите, получени срещу гаранция за даване на лицензи в бъдеще.\nШвейцарската полиция пак атакува нерегламентиран покер турнир 6


Опит за натиск или търсене на решение бе посещението на Заев у нас? - Bgonair\nНо не само Северна Македония е допуснала грешки, смята Николай Кръствев\n18.06.2021 | 19:30 Редактор: Здравко Черкезов\nСлед посещението на македонския премиер Зоран Заев в София: Опит за натиск или търсене на решение?\nСпоред експерта по Западните Балкани Николай Кръстев целта на посещението на Зоран Заев в София не е била натиск, а опит за диалог.\n"Това е опит все пак да се чуят аргументите и на другата страна. Целта беше в крайна сметка България и Северна Македония да намерят решение на натрупаните двустранни проблеми през последните две години", смята Кръстев.\nНе на същото мнение е журналистът Любчо Нешков, който смята, че в момента Скопие води открита кампания срещу България.\n"Започнаха да обикалят по света и да използват стари структури за натиск срещу България", заяви журналистът.\nНешков е категоричен, че причината за труса в двустранните отношения и българското вето е политиката, водена от Скопие. Един от основните проблеми - отказът на Северна Македония да прилага Договора за добросъседство.\n"В началото на 2019 година България започва да предупреждава, че договора не се спазва, че комисията не работи. Тези сигнали, тези призиви не се приемат", коментира Нешков.\nНо не само Македония обаче е допуснала грешки, смята Николай Кръствев. Според него България не е имала ясна стратегия по отношение на Скопие.\n"България през годините не направи нито веднъж своя външнополитическа стратегия, в която да има и културен и икономически сегмент към съседна Македония. Ние не знаем каква е българската политика спрямо съседна Македония", посочи Кръстев.\nА пропуснатите дипломатически възможности, като изпращането на ваксини срещу Ковид-19, е отворило още повече пътя за сръбското влияние в Северна Македония.\n"Ние дадохме възможност на Сърбия да разиграе своята ваксинационна дипломация на Балканите. България отвори възможност на Сърбия да се върне на бял кон на Западните Балкани и по-специално в Македония", изтъкна той.\nРешение все пак има, коментират експертите, и то е в съвместните компромиси.


Епизод 1 на Откраднат живот сезон 5 (27.02.2018) от Нова и онлайн\nПротести разтърсват болница „Св. Кирил“ по време на старта на „Откраднат живот: Критична точка“\nВ навечерието на първи епизод от новия сезон на най-успешния български медицински сериал Ралица Паскалева обяви голямата новина в личния си живот\nНай-известната болница в България, която е неизменна част от историите на героите в „Откраднат живот“, ще бъде разтърсена от неочаквани събития и промени. Екип на екип на Новините на NOVA проследи първите емоции от случващото се в МБАЛ „Св. Кирил“, с които ще започне и първият епизод на пети сезон на хитовия български сериал. „Болницата е поставена в тежко положение и лекарите ще се борят с цената на всичко, за да потърсят спасение и да разберат кой е виновникът“, заявиха актрисите Деси Бакърджиева, Марта Вачкова, Ернестина Шинова и Янина Кашева, които ще видим в ролята на протестиращи.\n„Както зрителите са видели в промо видеото на „Откраднат живот: Критична точка“, Галя Стилянова блъска доцент Захариев от ръба. Макар и метафорично, не е изключено тя да вземе неговото място“, загатна Ралица Паскалева, която беше гост на водещата Гала в „На Кафе“. Чаровната актриса обяви и най-голямата новина от личния си живот – че с половинката й, либерото Теодор Салпаров, очакват дете. Ралица добави, че продължава да се снима в предстоящите епизоди, а феновете на сериала ще имат възможност да проследят промяната й.\nКак ще приключи стачката в болницата и кой ще бъде новият директор? Какво ще задържи трайно братя Ковачеви в МБАЛ „Св. Кирил“? – феновете на най-успешния български медицински сериал ще разберат тази вечер по NOVA.\nНе пропускайте „Откраднат живот: Критична точка“ от вторник до петък в 20:00 ч. по NOVA\nГледай видео запис от епизод 1 онлайн – тук или тук\nРалица в На кафе – онлайн видео


Големи проблеми за ЦСКА преди мача с Ботев! | 7DniPlovdiv.bg\nГолеми проблеми за ЦСКА преди мача с Ботев!\n7 Dni Plovdiv17.11.20171min1810\nПетима играчи остават извън групата на ЦСКА за срещата с Ботев Пд на “Армията” в събота.\nКонтузии спират 4-ма от тях, а голаджията Каранга е наказан.\nБранителят Божидар Чорбаджийски така и не се възстанови от травмата си в кръста и през цялата седмица той тренира по индивидуална програма.\nНа облекчен режим се готвят също Десподов и Стойчо Атанасов, които получиха своите травми, докато бяха ангажирани с младежкия национален отбор, пише “Тема спорт”.\nТе бяха сменени принудително в хода на срещата с Черна гора (3:1). Десподов вкара гол и добави асистенция, но мускулен проблем го извади от игра в 80-ата минута.\nАтанасов пък е с усукано коляно след сблъсък със съперник. А и третият младежки национал на ЦСКА Александър Георгиев се контузи по време на сблъсъка. Той дори не тренира в момента и също е аут от сметките.\nС изключение на Каранга другите 4-ма играчи в момента не са със статут на титуляри. Травмите на Чорбаджийски и Десподов обаче ограничават опциите от пейката.\nВъв втора поредна среща титуляр в центъра на защитата ще е Барт заедно с Бодуров, а вместо наказания Каранга атаката ще бъде водена от Кубемба. Конгоанецьт с френски паспорт бе използван на тази позиция в контролите на ЦСКА в хода на шампионата.\nПо лявото крило се очаква Меркадо да замени Кулма. Еквадорецът почти сигурно ще подпише нов договор с клуба в следващите часове, с което ще стане собственост на армейците. В момента той е под наем от испанския Гранада.\nОтново на линия за ЦСКА пък е офанзивният халф Енрике Рафаел. Бразилецът е напълно готов за игра след травма в глезена и по всяка вероятност ще запише минути срещу Ботев.\nНа двубоя на “Армията” са очаквани над половин дузина скаути, които наблюдават основно футболисти на ЦСКА, но и част от тези на Ботев също са обект на интерес. Съгледвачите са от Русия, Турция, Казахстан, Западна Европа и Южна Америка.\nВ съботния мач червените ще търсят първи домакински успех над канарчетата от 3 години насам, след като последните два сблъсъка – през пролетта на 2015 г. и на 2017 г., завършиха 0:0.\npreviousПърво в 7DP: Надъхаха Локо с пачки за Лудогорец!\nnextНовата придобивка на Локо аут за Лудогорец


На тръни | Информационен център на Министерство на oтбраната\nавтор Александър Гигов · 01/08/2015 , гледания 689\nОстава малко повече от седмица до първия официален мач на ЦСКА. Във … „В“ група. Със сигурност на 9 август стадионът в „Борисовата градина“ ще бъде посетен от повече запалянковци, отколкото на поне три мача в елитната група.\nТова обаче няма да сгрее притеснените червени сърца. Независимо от направените частични плащания от страна на новото ръководство към служители и треньори един факт от седмицата подсказва за сериозни проблеми за най-титулования роден клуб. Онзи ден бе регистриран поредният клуб с името ЦСКА.\nВ управата участват хора, за които се говори, че са близки до новия благодетел Гриша Ганчев. Там е Пламен Марков, както и единият от реалните собственици – Милко Георгиев.\nСлед като новината се разчу, „БА“ направи проверка в БФС, откъдето научихме, че този нов клуб, както и всички останали новосъздадени през последните два месеца, могат да участват единствено в „А“ група. Тогава, защо бе създадено новото ЦСКА?\nПритесненията сред феновете, които „запалиха“ форумите с коментари“, че има реална опасност да се заличи славната история на ЦСКА с нов клуб, за да се избегне плащането на близо 30 милиона лева дългове.\nЗасега Пламен Марков не коментира нищо за новата структура. Заради съкращенията в администрацията треньорите от школата също са в шах. А в същото време на дневен ред идват сериозни плащания към държавата и лица, осъдили ЦСКА във ФИФА и БФС.\nТака неизвестните на „Армията“ са повече от ясните неща. Това че ЦСКА направи тим за първо място в групата, е ясно, ала какво ще се случи после?\n04/07/2020, 6:52 pm


Можем ли да намерим счетоводни услуги София цени и курсове? | Безплатни обяви на уеб сайтове\nМожем ли да намерим счетоводни услуги София цени и курсове?\nВсеки, който има пред себе си бизнес, който чака добро решение, за да се придвижи напред или идея, която чака реализиране, има нужда от някои добри съвети и препоръки за развитие.\nМожем ли да намерим счетоводни услуги София цени при https://www.nitem-bg.com/bg/uslugi/schetovodni-uslugi и курсове? Ако се интересувате от подобряване на професионалната ви квалификация, свързана с бизнес управлението и това на финансите, то можете да продължите да четете. В страниците на nitem-bg.com, ще намерите редица възможности за целта, предлагани от компания, занимаваща се с финансово-правни и счетоводни услуги в София. Както за междинно и годишно счетоводство, фирмата предлага още и гъвкави решения за минимизиране на разходите. С помощта на професионалисти, можете да изготвите добър данъчен план за годината, който да спомогне минимизирането и даже елиминирането на разходи, при това законосъобразно.\nВсичко това е възможно, с опитното око на специалистите, които са добре информирани за новостите и достатъчно опитни в областта. Можете по всяко време да поръчате експресен финансов доклад, ако ви е необходим за моментното състояние на фирмата, както и за периодични справки или имуществено планиране и много други. Освен счетоводни услуги София, можете да разчитате на Нитем и за подкрепа, при започване на нов бизнес или развитие на стартирал такъв. Бизнес консултации за управление и финансова стабилност, могат да ви помогнат да подобрите капитала на фирмата. Темите на курсовете и семинарите, които компанията организира, можете да видите още сега в сайта и да изберете подходящата за вас насока.\nНа компанията можете да разчитате още и за подкрепа при набиране на източници на финансиране, както и за международен обмен. В секцията бизнес инкубатор, можете да видите начините, които Нитем предлага за развитие на малки и средни предприятия. Освен това, ако имате идеи за стартиране на проекти, свързани с възобновяемите източници на енергия, то можете да се свържете с кампанията, която е в ход и да получите подкрепа от Nitem. За консултации или за счетоводни услуги София цени, според типа услуга, можете да се запознаете подробно на nitem-bg.com и да изберете сами.\nПредишнаКъде да търсим подходящ магазин за българско знаме?СледващаВ кой сервиз за автомобилни стъкла София да закарате колата си?


В БТПП се проведе среща с браншовите организации във връзка създаването на национална реклама за България\nВ БТПП се проведе среща с браншовите организации във\nвръзка създаването на национална реклама за България\nНа 17 март 2004 г. в БТПП се проведе среща-дискусия с браншовите организации, членове на БТПП и Асоциацията на рекламните агенции в България във връзка с концепцията за създаване на национална реклама за страната ни. Срещата беше във вразка със заседание Съвета за икономически растеж на 10 март, на което, по инициатива на БТПП, беше обсъдена идеята за създаването на специален фонд за национална реклама, финансиран чрез заделяне на средства от бюджета.\nБраншовите организации изразиха подкрепа за необходимостта от координирани действия на национално, браншово и фирмено равнище с цел създаване положителен имидж на България като фактор за подпомагане на износа.\nСлед запознаване с европейските практики участниците се обединиха около няколко тези.\nРекламата трябва да се провежда на три нива - национално (реклама на природните, културни и исторически дадености на страната, имидж, лого и мото); браншово - реклама на приоритетните браншове, основана на националната реклама, и фирмено - реклама на отделни продукти в контекста на националната и браншова реклама.\nНеобходимо е да се създаде фонд за национална реклама, който може да се управлява и от съществуваща държавна структура и при чието разпределяне да се вземат предвид препоръките и потребностите на бизнеса. За целта трябва да се създаде публично-частен надзорен орган, в който наред с компетентните държавни органи да участват работодателските организации и браншови организации от приоритетни браншове.\nФинансирането на националната реклама трябва да бъде планирано предварително и заложено в бюджета за следващата година с конкретен план за действие. Браншовата реклама може да търси допълнителни средства чрез проекти, а фирмената да се финансира от заинтересованите износители.\nАсоциацията на рекламните агенции изрази готовност да се включи в проекта след изясняване на конкретните параметри - финансова рамка, визия за лого и мото, целеви държави, приоритетни браншове и т.н.\n18 март 2004 г.


Щастлива развръзка с расови коне - откраднати, продадени и препродадени за месо Plamak.bg\nЩастлива развръзка с расови коне – откраднати, продадени и препродадени за месо\nТези кончета бяха спасени – откраднати от района на Чепеларе и продадени на месокомбинат в село Радиново, община Марица. Благодарение на г-н Христо Къртев, който се е усъмнил в произхода на кончетата, конна езда „Аспарух“ и бързата намеса на полицията в гр. Чепеларе , собственикът на конете си ги получи. Извършителите бяха заловени още на втория час от разследването и арестувани, каза Георги Юруков, чиято е конната база „Аспарух“ в Хвойна.\nСобственикът на конете Розет Сувариев от Рудозем.\nСтава дума за откраднати между събота и неделя шест расови коне. Те били продадени веднъж на човек от Чепеларе, който бил добросъвестен купувач, но ги препродал в цех за колбаси. Собственикът на месокомбината обаче се усъмнил, че те са крадени, позвънил на своя приятел Георги Юруков и по стечение на обстоятелствата кражбата била много бързо разкрита. От страна на полицията също реагирали адекватно и извършителят бил заловен.\nСигналът в полицията бил подаден от 39-годишния рудоземчанин Розет Сувариев в неделя. В нея описал, че животните били пуснати на свободна паша в местността Чернаки в землището на чепеларското село Павелско. По данни на собственика им стойността на конете е около 15 000 лева.\n„Христо Къртев ми е личен приятел и вечерта в събота ми звънна. Сподели ми, че са му продадени арабски шагии, за които му казали, че са от района на Чепеларе. Съответно аз зная, че тук, в района, няма такива коне. Взех да го убеждавам, че конете не са от този район. Съпругата ми случайно чува нашия разговор. Тя пък била свидетел на друг разговор – че някакво момче си е докарало арабски коне и ги е пуснало на паша. Малко на късмет станаха работите“, разказа още Юруков.\nОттам намират телефона на момчето – Розет Сувариев от Рудозем. Оказва се, че работи във Варна. Като научава, че кончетата му са намерени, още на следващия ден сутринта отива на място.\nСпасените расови животни.\n„Г-н Къртев пък от негова страна издири човека, който му е продал конете, някакъв Васко от Чепеларе. От там хващаме Васко и отиваме в полицията. Останалото полицията си го свърши. Те издириха реалния крадец – мъж от Чепеларе, който е продал конете на този Васко за 1400 лева. И така се стигна до щастлива развръзка. Благодарността е за Христо Къртев, задето се е усъмнил, че това са крадени коне, защото това е скъпа порода. Всичко друго е късмет“, е категоричен Георги Юруков, като уточни, че преди да се усетят в месокомбината на братя Къртеви едно от кончетата било заклано.\nДиректорът на ОДМВР в Смолян ст. комисар Николай Димов потвърди, че извършителят е установен.\n„Това е 55-годишен мъж от Чепеларе. Той беше задържан вчера за срок от 24 часа. Документирана е престъпната му дейност. Конете са намерени. На практика той ги краде, продава ги на един, който е добросъвестен купувач, който ги кара в месарницата. Разследването си продължава“, уточни Димов.\n← Възрастна жена излезе навън 2 дни преди да изтече карантината й\nБезпрецедентно объркване с обществените поръчки, масово удължават срокове →


BurgasNovinite.BG: Карадере, Корал и Пашадере влизат в Натура 2000\nКарадере, Корал и Пашадере влизат в Натура 2000\nРешението на Националния съвет по биоразнообразие към Министерството на околната среда и водите да присъедини изцяло плажовете Корал, Карадере и Пашадере към мрежата Натура 2000 е изключително компетентно и историческо, каза пред БНР Мария Лалева, екоактивист от гражданската инициатива "Да спасим Карадере".\nРешението е взето на експертно ниво, след като служебния министър на околната среда и водите Асен Личев се ангажира да гарантира опазването на малкото останали незастроени райони по Черноморието. За да влезе в сила, то трябва да се одобри и от Министерския съвет.\nСпоред Лалева решението за разширяване на тези три зони от Натура 2000 ще опази тези територии. Тя го определи като стъпка към преодоляването "на всички набези, които предстоят", защото към тези територии има апетити за застрояване.\nСлед като решението на Националния съвет по биоразнообразие бъде потвърдено от Министерския съвет, ще бъдат разписани правилата, по които може да се случва всичко в тези зони. Затова природозащитниците апелират служебното правителство да действа бързо.


Финдли Навиването – successoul\nPosted by Anna Palazova on November 30, 2016 December 1, 2016\nСекс- Тема за големи. Оргазъм- Тема за големи. А на кого са най- любими темите за големи? На подрастващите- тези, които имат още много да учат за живота и клопките му.\nТвърде често обаче в желанието си да бъдат популярни и харесвани те минават всички граници и усвояват темите за големи на практика. Това може да нанесе непоправими щети върху бъдещия им АЗ. Точно за това е много важно да се работи и говори с тях. И то съвсем открито, за да бъдат наясно с живота или поне да придобият правилната представа какво да очакват.\nГеорги Ghoosh Енчев- основателят на The Center се е заел с тази не лека задача и крайният резултат от този труд вече е налице.\nФиндли- Навиването– е късометражен филм- адаптация на стихотворението Финдли от Робърт Бърнс. За да се стигне до финала, обаче са се случили много процеси. Но първо началото и идеята. За това ще ни разкаже самият Гоош- човекът зад кадъра\nКажи ми каква беше идеята ти, за да започнеш филма?\nИдеята дойде от взаимоотношенията момче- момиче и самата тема за навиването.\nМен много ме занимава работата с учениците ми като хора и винаги искам да знам какво занимава и тях. Не съм сигурен дали мога да им бъда приятел, но се опитвам да съм близо, да съм им полезен през лостовете, които държа в ръцете си. И се радвам, ако мога да им помагам в тяхното справяне с живота.\nИма не малко деца, които не срещат разбиране в родителите си и бойкотират всичко, включително училището. Това е така, защото училището ги занимава с неща, които биха могли да са им интересни, но по начин, който не възприемат. Потребностите им са други.\nМоята грижа прехвръкна в посока на темите, които ги вълнуват. Ако нагазим към въпроса с техния интерес и усетим нещата, които са близо до тях, се вижда каква крещяща нужда изпитват да ги споделят. Искат някой да ги постави на видимо място. Сексът се оказа най- търсената тема. И филмът просто дойде.\nКак подготви учениците си за тези теми?\nТова е материя, която живо ги интересува и същевременно имат толкова страхове. Аз от самото начало им казах, че започвайки тази тема няма да стоим само на повърхността, а ще се опитаме да влезем до някакви граници, за да видим къде са тези граници, къде са табутата и до колко. Къде е неприличното, дали трябва да са подготвени да говорят открито по тези въпроси или те са само за приятели или изобщо не трябва да излизат от тях.\nПристъпвахме много внимателно, за да се усети къде е съпротивлението. Тези с някакъв опит се впускаха да коментират. Докато други само слушаха. Не ги карах да се чувстват длъжни да вземат отношение, но поощрявах дори и само да кажат ДА или НЕ. Просто да бъдат въвлечени в разговора, без да им идва в повече.\nЧетяхме една статия за съвременните момичета и момчета и тя ги разтърси. За този направения тип момиче и съответно момчетата, които ги консумират. Всички имаха толкова много примери от училище и ежедневието си.\nОпитвах от много различни страни да влезем в темата. Беше интересно да видя и разбера реакциите, да усетя, че се стига неприличното за някои и допустимото за други. Тази граница е много различна спрямо опита и средата, в която си израснал. Следях ги с огромно любопитство, но не поощрявах цинизма. Стремях се да ги държа в рамките на онова, което им се иска, но в голяма степен имат притеснения да го споделят.\nСамият процес и разговорите тогава бяха пълноценни и мисля, че наистина на всеки от участниците им се случи нещо и имаше усещането, че някой го разбира.\nВсяка седмица имахме различна тема (на маса като в театъра) за да се почувстват свободни в ограниченията на мисленето си. Те виждаха в мен голям човек, който се интересува, без да ги вини. Така можахме да обсъдим всички опасности, които се крият зад свободния сексуален живот и тайните му.\nА имаше ли проблем с родителите, предвид това, че се засягат едни деликатни въпроси?\nЗа мен беше важно за да чуя мнението на родителите им. Исках да ги срещна и споделя, че планирам тази тема, но като цяло исках да чуя какво мислят и се оказа че са много съгласни. Споделих с няколко майки и те ми казаха, че е добре да се провокират децата, за да изразяват емоциите си, особено когато са в защитена среда.\nКак избра скандалния Робърт Бърнс за муза или може би е спомогнал фактът, че е баща на 13 незаконни деца и 9 законни? (Той определено е бил човек, за който сексът има значение).\nМоже би изборът ми е случаен или пък не? Аз не бях запознат с неговата противоречива автобиграфия, но явно се е получил един подходящ паралел. Попаднах на стихосбирката му В цъфналата ръж преди години. Подари ми я актъорът Стоян Радев за един рожден ден. Чел съм я много пъти и дори, преди време си правех упражнения за по- добра памет като целево учех стихотворения наизуст от нея. И така стигнах до Финдли и се запалих по Бърнс.\nА Финдли, до колко е актуален към днешна дата?\nО, актуален е. Първоначално не бях запознат кога е писал Робърт Бърнс, а творбите му са ми звучали винаги толкова актуално, че бях убеден, че почти ми е съвременник. Така че да- Финдли е актуален и не само като стихотворение, а най- вече като съдържание. Навиването момче- момиче е доста ярка тема, която не губи актуалността си във времето.\nМислиш ли, че децата се справят с темите за големи по правилния начин?\nАми опитват се, но не мисля че се справят. По скоро имат нужда да се говори повече с тях. Защото да учиш за живота от грешките си е неизбежно, но колкото повече информация имаш за лошите последствия, то може да е по лесно да се предпазиш от опасностите.\nКраен ли си във филма?\nТова е въпрос на гледна точка. Аз използвам изкуството за да покажа скрити или открити желания на младежите. Това, което не смеят да кажат на глас, но го желаят. Което ги привлича като пламък- пеперуда. И ако не знаят къде да спрат, може и да изгорят. А дали нещо е крайно- то това има различни измерения за всеки човек.\nМожем ли да говорим за послания във филма?\nТой е фокусиран върху времето на консумиране на флуидите. Върху желанието между двама да имат физически контакт и не става дума за любов. Така че посланието е самият филм, а той е един открит разговор за секс. И касае тази възрастова група, която е най уязвима емоционално и физически.\nФилмът назидателен ли е или образователен?\nНе мисля, че е никое от двете. Аз не искам да назидавам никого, нито мога да претендирам, че ще им показвам образователни филмчета като в училище. По скоро е показателен за действителността.Той е форма на преживяване. Всеки според опита си и според неговото разбиране и фантазиране в тази посока може да прецени ситуациите във филма като различни. Мисля че те наистина имат съвсем различна стойност и плътност за различните хора, в зависимост до колко ги асоциират с нещо, през което са минавали, нещо за което са бленували или нещо, с което нямат допирни точки дори и в дълбините на съзнанието си\nПремиерата е на 06.12. във Варна, във Фестивалния комплекс, вход свободен. Филмът е осъществен с подкрепата на Община Варна\nКакво ще кажеш на публиката си?\nПросто да гледат.\nФиндли. Навиването: Филм за младежи с теми за големи\nPrevious Post Чудото на майчинството или пък не?\nNext Post Вратата, която искаше да види Венеция


Бали | С(T)РАНИЦИ НА ПЪТ\nБали: Oризови тераси\nОризовите тераси са навсякъде из Бали. Не е необходимо човек да се включва в организирани турове или да пътува до определени места, известни с оризовите си тераси. Достатъчно е да свиеш от пътя и си сред оризови полета, а с моторче се откриват още по-живописни гледки. Интересно е, че изглежда климатът позволява да се отглеждат…\nSeptember 19, 2012 in Бали, Индонезия.\nБали: храмове и хинду\nХората на Бали изповядват хинду. Молят се три пъти на ден и благодарят за всичко, което им се случва. Случайно попаднахме на Бали по време на един от най-големите хинду празници през годината – Galungan & Kuningan. Усещането е невероятно, островът става още по-пъстър и живописен. Хората празнуват десет дни, облечени се в своето специално…\nБали: Противоположностите се привличат\nИмахме нужда от почивка и кратка адаптация, преди да се впуснем в непредсказуемостта на Азия. Насочихме се към Бали и решението ни се оказа правилно. Островът предложи всичко – чудесни условия за почивка, пищна природа, цялата пъстрота на хинду и в същия момент – постоянно пазарене и хиляди трикове, целящи да измъкнат повече рупии от…


Ябълков пай с орехи и канела | Рецептите на баба\nЯбълки (на тънки резени);\nРазтопява маслото в малка тавичка. Отгоре подреждаме бисквити, върху тях – ябълките. Поръсваме със смес от смлените орехи и канела.\nСмесваме и разбъркваме продуктите за заливката и разпределяме в тавата.\nПечем в загрята фурна на 180 градуса. Изваждаме и поръсваме с пудра захар.


Нови Части | БМВ ДЖАНТИ.БГ\nПри нас може да поръчате абсолютно всички оригинални резервни части за BMW и MINI на атрактивни цени. Поръчката е директно от Германия и пристига в България за около 5 работни дни. За да Ви улесни в правилния избор на оригинална част БМВ предлага достъп до онлайн ETK /Електронен каталог за BMW части/.\nНезависимо дали търсите аксесоари, електроника или спирачни дискове, с помощта на електронния каталог за части BMW ще откриете лесно и бързо точна информация за аксесоарите и резервните части за вашето BMW. Това е много лесно и става катао следвате указанията по долу:\n1. За да използвате безплатното онлайн търсене, трябва само да влезете в системата чрез този линк:\nЕлектронен каталог за части Открийте оригинални резервни части и аксесоари за вашето BMW / ETK Online/.\n2. Въведете потребителското име “eu111111” и паролата “bmwetk1”.\n3. Трябва да разрешите автоматичното отваряне на нови прозорци за този сайт\nПо този начин получавате незабавен достъп до богатата база данни с Оригинални части и аксесоари BMW. След което изберете вашия модел BMW и стеснете търсенето като въведете желаните критерии. Подайте своята заявка и системата ще ви представи подробен преглед на всички Оригинални части и аксесоари BMW за вашия автомобил. След като избете нужния номер може да се свържете с нас за актуална цена. Може да направите и ЗАПИТВАНЕ чрез онлайн формата ни.


Забраната за забулване няма да помогне на живота заедно, а ще насади ксенофобия | Новини | Български хелзинкски комитет\n| 02 Октомври 2016\nСпоред приетите текстове облекло, прикриващо или скриващо лицето, са плътни или полупрозрачни дрехи, покривала, наметала, мрежести платки, маски или други подобни елементи, които прикриват частично или скриват напълно лицето. При носене на такова облекло на публично място наказанието е с глоба в размер на 200 лв. за първо нарушение, в размер на 1500 лв. за всяко следващо, а ако нарушителите са длъжностни лица, глобата е в размер на 500 лв. за първо нарушение и 2000 лв. за всяко следващо.\nВ България няма случай на жена, която носи бурка (както често е наричано забулването). В ромската махала в Пазарджик има жени, които носят никаби (облекло, което покрива лицето и тялото, но остава очите открити). Именно и там беше за първи път въведена забрана за носене на такова облекло. "Дневник" потърси няколко души за коментар по темата до какво ще доведе приетият закон. По-долу ще прочете коментара на председателя на Българския хелзинкски комитет Красимир Кънев.\nПодобни забрани има и в други страни (Франция, Белгия), а по едно крайно спорно откъм основателност решение, С.А.С. срещу Франция, Голямата камара на Европейския съд по правата на човека (ЕСПЧ) прие, че те са допустими при определени обстоятелства и за определени цели.\nЦелта на налагането на забраната в тези страни, както и за страсбургския съд е от ключово значение за това, дали и доколко тя може да бъде оправдана. Във Франция забраната е наложена с идеята, че в едно демократично общество, в което хората трябва да живеят заедно, всеки има право да вижда лицето на другия. Това е доста спорно оправдание за едно толкова сериозно и обхватно посегателство срещу правото на свобода на религията, както и срещу правото на личен живот. Но дори да го приемем, веднага се вижда, че у нас става дума за нещо съвсем друго.\nДепутатите от Патриотичния фронт,\nедна политическа формация от неототалитарен тип, очевидно не поискаха забрана на забулването, защото горят от желание да виждат лицата на мюсюлманските жени\nот Пазарджик и да общуват с тях. Напротив, техните основни мотиви бяха изначално ислямофобски и ксенофобски. Както в мотивите към законопроекта, така и при публичното му обсъждане оправданието бе защитата на българската идентичност и на националната сигурност, както и борбата с тероризма. Сякаш, че тези, които имат намерение да взривяват бомби на публични места, ги крият в лицата си. Това са абсурдни мотиви и те бяха изрично отхвърлени от ЕСПЧ по делото С.А.С. срещу Франция.\nСъдът изрично отбеляза, че "бланкетна забрана за облекло, предназначено да покрива лицето на публично място, може да се смята за пропорционална само в контекста на обща заплаха за обществената сигурност", например при извънредно положение. При нормални условия тя е нелегитимна.\nКато се имат предвид целите и мотивите на забраната на забулването с новоприетия закон е съвсем очевидно, че тя по никакъв начин няма да насърчи нашия "живот заедно" в едно демократично общество. Напротив, тя ще насади допълнително ислямофобия и ксенофобия, които и бездруго избуяха по един безпрецедентен начин откакто Патриотичния фронт е част от управляващото мнозинство.\nТя няма да повиши и нашата сигурност - насаждането на омраза и дискриминация на етническа и религиозна основа винаги са водили до обратния резултат.\nА няма никакво съмнение, че новоприетият закон ще бъде преценен като антимюсюлмански акт не само от тези, които ще бъдат засегнати пряко, но също така и от почти всички мюсюлмани в България независимо от отношението им към забулването.\nПрилагането на новия закон съвсем няма да е безпроблемно независимо от това, че забраната на забулването при определени обстоятелства намира подкрепа в практиката на страсбургския съд. Преди всичко проблемът с целта на закона, а оттук и с целта на налагането на санкцията остава. Освен това той дава възможност за налагане на глоба още като първа мярка.\nВъв Франция това е крайна мярка и в масовия случай формалният социален контрол се осъществява чрез предупреждения. При повторно нарушение нашият закон предвижда санкция от 1500 лева, която в много случаи би била несъразмерна предвид материалното положение на много от потенциалните жертви. А несъразмерната санкция е сама по себе си нарушение независимо дали преследва легитимна цел и дали е необходима. И най-сетне предстои да се види как правоприлагащите органи ще третират териториалния обхват на забраната, така както е формулиран в чл. 1, ал. 3.\nЩе е възможно ли например да се налага санкция в транзитните зони на летищата, например на жени, които са на път от Саудитска Арабия за друга страна?\nЩе е възможно ли, както в момента става в Пазарджик, да се глобяват жени, които седят зад перде на задната седалка на семейните си автомобили? И ако да, няма ли в края на краищата законът да наложи условия на де факто домашен арест на засегнатите жени? И най-сетне макар забраната на покриването на лицето на мюсюлманските жени при определени условия да се поддържа от страсбургския съд, подходът на други международни органи за защита на правата на човека по този въпрос не е окончателно определен. Нещо повече още през 2004 г. по делото Худойберганова срещу Узбекистан Комитетът по правата на човека на ООН прие, че забраната на ученичка да носи "хиджаб" (забрадка, при която лицето е открито) е нарушение на нейното право на свобода на религията. Бланкетната забрана на покриването на лицето на публични места се отхвърля по категоричен начин и от мнозинството правозащитни организации и академични автори в Европа.\nС приемането на закона срещу покриването на лицето българският парламент предприе стъпка в угода на една международно заклеймена крайно националистическа политическа формация. Стъпка, която не е в отговор на никаква належаща обществена нужда и която съдържа сериозен потенциал да влоши отношенията между етническите и религиозните групи в нашата страна. И всичко това - в условия на неизяснени и противоречиви стандарти на европейско и на международно ниво. Кому беше нужно всичко това?


Златен телефон с лицето на Путин е намерен при ареста на Брандо в Киев – Darik.News\nЗлатен телефон с лицето на Путин е намерен при ареста на Брандо в Киев\nЛуксозният Iphone е произведен преди 4 години от руско-италианска компания и струва малко над 3000 долара.\nУникален златен Iphone с гравирано лице на руския президент Владимир Путин и герба на Русия е открит от украинската полиция при ареста на Евелин Банев-Брандо в столицата на Украйна Киев, съобщават местните медии „Вечерният Киев“ и “Главком”. като публикувате снимка на скъпоценния камък.\nИзработен е от злато и черен титан от италианската компания Caviar. Телефонът влезе в продажба преди 4 години за над 3000 долара. Направени са само 99 бройки, а на гърба на телефона има надпис Supremo Tre Volte („Три пъти по -добре“ – поради трите мандата на Путин като държавен глава).\n55 -годишният Банев, известен още като “краля на кокаина”, беше арестуван във вторник в район близо до украинската столица. Установено е, че българинът, издирван от трите държави за трафик на наркотици и присъди за пране на пари, се крие в къща под наем.\nВ него Брандо е съжителствал с още двама мъже – граждани на Молдова и Румъния, също престъпници. Той е имал фалшиви документи за самоличност и при обиск в дома му украинската полиция е открила оборудвана лаборатория за наркотици и култури от канабис, както и 39 пакета с готови продукти.\nКиевската прокуратура поиска Банев да бъде задържан за 40 дни, а българската прокуратура обяви, че вече са предприети мерки за започване на процедурата за екстрадицията му.\n55 -годишният Банев се издирва по международна заповед за арест за трафик на наркотици и пране на пари. Банев е осъден в Румъния на 10,5 години затвор за незаконен трафик на 51 кг кокаин и в Италия – на 20 години по т. нар. дело „Кокаинови крале“. През 2018 г. Върховният касационен съд потвърди 6-годишната му присъда за участие в престъпна група за пране на пари.


Над 7 000 души събра Балканско веселие\nПървият по рода си фестивал "Балканско веселие" стартира успешно в Сандански, както MySound.bg писа.\nНачалото на празника на музиката, мезето и питието предизвика истински бум в южния ни град. Повече от 7 000 души се събраха на "Алеята на дипломата", за да станат част от богатата програма, осигурена от организаторите от "Мюзик Медия Клъстер" и община Сандански с различни атракциони и забавни игри за малки и големи. За любителите на балканската кухня ресторантьори с огромен опит в бранша демонстрираха приготвянето на най-различни специалитети, а всеки посетител можеше да се освежи с разхладително питие. Гостите на фестивала имаха възможността да се насладят на представените от изложителите занаятчийски произведения и да опитат от предлаганите лакомства.\nОфициалното начало бе поставено от кмета на община Сандански Кирил Котев. Той поздрави всички и пожела много успех на новото за града начинание. Веднага след неговите думи бе даден старт и на музикалната програма на пилотното издание на "Балканско веселие".\nВ първата от четирите фестивални вечери се изявиха няколко местни формации. Ансамбълът за народни песни и танци Никола Вапцаров с ръководител Гергана Костадинова представи интересна фолклорна програма, духовият оркестър към община Сандански с ръководител Константин Кирянов зарадва публиката с интерпретации на популярни песни, а младежите танцова формация Хоуп с ръководител Невена Станкова–Смилянска буквално взриви публиката с невероятните изпълнения на модерни танци.\nСлед това дойде ред и на популярните имена. Първа на сцената се качи фолклорната изпълнителка Ива Давидова, облечена като Райна Княгиня. Тя излезе в компанията на тъпанджиите от Троп‘Ангелес. Талантливата певица гордо развя българския трибагреник и успя да накара многобройната публика да заиграе кръшни хора. Тя изпълни някои от най-емблематичните народни песни, обичани от всички българи. Освен това зарадва гостите и с песни от своя богат репертоар и композиции, представяла на международния фестивал "Пирин фолк". В края тя слезе от сцената и отиде сред гостите на фестивала, за да ги поздрави с изпълнение, а те извиха едно от най-дългите хора.\nИзключително добре приети бяха и чаровните момичета от трио Caramel. Красавиците изпълниха за първи път на живо пред публика най-новата си песен "Mr. Lover", чиято премиера бе същия ден в ефира на Фен ТВ и Balkanika Music Television. Трите момичета представиха също и останалите си хитове, както и популярни песни от българската и балканската музика в различни жанрове. Никол, Карина и Ивайла бяха подготвили специална програма за първото издание на "Балканско веселие", в която демонстрираха не само музикални, но и танцувални умения. Те спечелиха сърцата на публиката в град Сандански, която не искаше те да слизат от сцената.\nКулминацията на вечерта бе мегазвездата Алисия. Атрактивната изпълнителка предизвика истинска еуфория в многохилядната публика още с появата си на сцената. Жители на Сандански, както и гости от други краища на България и съседни балкански държави, бяха дошли да се насладят на изпълненията на звездата на "Ара Мюзик". Тя представи истински музикален маратон с хитовете си през годините, като през цялото време публиката не спираше да пее с нея и бурно да я аплодира. По време на изявата си тя покани на сцената към нея да се присъединят и момичетата от трио Caramel, като ги поздрави за актуалния им проект и дори самата тя се включи в припева на парчето "Mr. Lover". След края на програмата си Алисия (на снимката) бе обградена от множество фенове, които искаха да се снимат за спомен с любимката си. Въпреки че след края на шоуто изпълнителката трябваше да отпътува за следващо участие, тя не отказа на своите почитатели.\n"Балканско веселие" ще продължи до 9 юли, като всеки ден ще предлага много кулинарни изкушения, квалитетни питиета, атракциони, игри и забавления и разнообразна програма с големите звезди на българската и балканската музика.


В момента е 15 Сеп, 2019 11:56 pm Нед\nРецепта: Броколи на фурна\nСготвено на: 19 Сеп, 2007 1:35 pm Сря\nИмах си печена пъстърва и се чудех каква гарнитура да спретна.\nИ ето това се получи:\n1 щипка кимион.\nкашкавал за рендосване.\nСварих леко броколито (те). Междувременно разбих яйцето, добавих брашното, сиренето, млякото. Разположих отцеденото броколи в йенска тенджера, отгоре нарязах на малки парчена маслото, полях със сиренената смес. Поръсих със сминдуха и кимиона и запекох във фурната за около 30 минути. След това отгоре настъргах известно (прилично) количество кашкавал и леко го оставих само да се разтопи.\nСтана страшна манджа. Докладваха ми, че детето отказало рибата (а то е известен рибояд) и нагъвало само от броколито.\nуточнения: 1. Не сложих никакви зелени подправки, защото нямах, пък и не бях много наясно какво ще се получи от зелен зеленчук и зелени подправки.\n2. Правила съм този вариант и със сини и други сирена и сметана, много е вкусно, но става много по-тежко ( и доста запичащо, за тези, които имат съответните проблеми).\n3. Можех да добавя и малко изостанало свинско филе, но целта беше да е гарнитура към рибата и някак не исках да цапам броколито с месо.\nСготвено на: 20 Сеп, 2007 12:05 pm Чет\nМацо, това е чудно! Снощи го направих, но само с 30-тина грама рокфор, щото само това имаше:) Другият път ще добавя малко картофки и ще стане още по-богата гарнитура. В снощния случай си подходи с вратни пържолетки.\nСготвено на: 20 Сеп, 2007 1:28 pm Чет\nРадвам се, че го одобряваш Пиле. Всъщност на мен любимо ми е броколи, карфиол, моркови, грах и заляти със топени и сини и зелени ( ) сирена, с една кофичка сметана, леко запечени във фурната.\nВсичко търпи развитие, не съм се замисляла за комбинацията с картофи,\nще взема да пробвам идеята ти следващия път.\nСготвено на: 20 Сеп, 2007 2:39 pm Чет\nО, как, картофите придават хранителност А ако се добави и месценце си става пълноценна манджа Сметана, сметана другия път ще сложа!\nкакво ли не може да се направи с едно яйце, мляко и брашно...


Обувки PRIMIGI - 3370211 M Rosa - С нахлузване - Спортни - Момичета - Детски - obuvki.bg\nОбувки PRIMIGI - 3370211 M Rosa\nОчарователен модел на марка Primigi. Горната част на обувките е оформена от най-качествени суровини: екологична кожа - екологична кожа, текстил - текстил - гарантира удобство при носене. Обувките имат подплата - тя е плат. Помислено е и за абсорбираща стелка, която е кожа. Издръжливата подметка е висококачествен материал. В модела е приложена технология Sky Effect System. Тoва са удобно оформени обувки за всеки ден.\nСандали PRIMIGI 3426611 M Taba\nСандали PRIMIGI 3416411 M Argen


След бурята: Разчистват щетите след рухналото минаре в Омуртаг - Търговище ТВ\nТой е поел ангажимент да съдейства за осигуряване на средства за възстановяването на молитвения дом. Днес екипи ще разчистят и обезопасят района. Разрушено е и преддверието на сградата, плъзнали са и пукнатини по стените. Джамията е затворена за неопределен срок, а службите са прекратени. При инцидента няма пострадали и ранени.\nДжамията е най-старата в община Омуртаг. Сградата е строена през 1804 г. Никога през 216-годишната й история не е правен цялостен ремонт, а само частични подобрения.\nВчера поривите на вятъра в района достигаха скорост от над 70 км/ч.\nОще в тази категория: « Немска компания проучва производство на електробуси в Омуртаг Доброволци набира Община Омуртаг »


Домашна Вита Баница ⋆ Хубава Жена\nВсе отлагах този момент, но мисля, че е време да споделя тази вкусна баница с Вас. Може да решите да пробвате, не е трудно въпроса е – “Ще се захванеш ли да разточиш хубава Домашна Вита Баница?” Свикнахме да купуваме от магазина. Сякаш напоследък се е загубил аромата от домашно приготвена храна. Наистина времето все не стига, но си е друго домашното. Всичко си е истинско!


Аптека Марешки остави бургазлия без лекарства\nСлужителите от обекта на бул. "Демокрация" отказали да му продадат лекарства, защото му били спрени здравните права\nКлючови думи: аптека марешки, лекарства, диабет, здравна система, флагман\n23 Декември 2020, Сряда, 14:38 ч.\nАптека "Марешки" остави бургазлия без жизнено важни лекарства за диабет, защото в системата им показвало, че е със спрени здравни права. За случая сигнализира 42-годишният Димитър Стойчев.\nВ събота той посетил обекта, намиращ се на бул. "Демокрация" до Трета поликлиника. Когато показал рецептурната книжка, служителите му обяснили, че не могат да го обслужат, защото системата им светела в червено, което означавало, че потребителят не си е плащал здравните осигуровки.\n"Заради пандемията останах без работа, бях съкратен, после на борсата, след това пак нает на работа с временен договор и така известен период здравните ми осигуровки не бяха покрити. Проблемът е, че трябва да приемам тези хапчета на точно определен ден. Понеже беше почивен ден, отидох едва в понеделник в НАП и си платих задълженията", разказва бургазлията.\nМинути след това отново отишъл в аптеката, като представил платежния документ, че здравните му права са възстановени, с надежда, че този път ще успее да си купи желаните лекарства. Ситуацията обаче станала още по-възмутителна, системата на аптеката още не била ъпдейтната и съответно срещу името на Димитър светела червена светлина - за лице с прекъснати здравни осигуровки.\n"Показах им бележката от НАП, доказах думите си, но те отказаха да ме обслужат. Това е потресаващо! Оставиха диабетик без лекарства заради "бавната" им система, на която явно и трябват седмици, за да се обнови. За какви помощи говорим, за каква електронна рецепта, всички е пълна каша в Здравната каса. Щели да ги глобят, ако продадат хапчета на лице без здравни осигуровки. Това е пълен абсурд. Наложи се да взема от хапчетата на баща ми, за да не пропусна датата, която ми написана от личния лекар. А ако случаят беше животоспасяващ и медикаментите са необходими на деня. Какво правим, чакаме компютъра да се ъпдейтне ли?, допълва още разказа си бургазлията Стойчев.\nФлагман.бг опита да се свърже с клона на бул. "Демокрация", но никой не вдигна служебния телефон. С готовност сме да публикуваме право на отговор.\nПишете ни на [email protected] или чрез платформата "Вашият сигнал до Флагман.бг.\n14 неща, които жената иска под завивките Какво казва любимата секс поза за личността на жената От събота Меркурий става ретрограден Честито! Детска книжка за мравката Мравин възпява еднополова любов Павел изненада Преслава, отиват на романтична почивка в Турция\nНито аптеките, нито докторите са виновни, че окрадоха Здравна каса, НОИ... навсякаде назначени калинки на държавна работа. ГЕРБ гарантира 10 години вече грижа за данъкоплатеца да е редовно задоволен.\nНормално са постъпили фармацефтите,те са служители.Човекът с прекъснати здравни права има избор: плаща осигуровки,пробва в друга аптека,купува на свободно,емигрира в държава,в която се осигуряватлекарствата под формата на социална помощ и т.н\n"Минути след това отново отишъл в аптеката, като представил платежния документ, че здравните му права са възстановени, с надежда, че този път ще успее да си купи желаните лекарства. Ситуацията обаче станала още по-възмутителна, системата на аптеката още не била ъпдейтната и съответно срещу името на Димитър светела червена светлина - за лице с прекъснати здравни осигуровки. "\nТова е абсолютна неграмотност, присъща на служители в "Марешки". Документа от НаАП е предостатъчен, просто следва да се ксерокопира, и копието да се приложи към изпълнената рецепта, и всичко пред съответната РЗОК ще е достатъчно обосновано.\nАко беше от един друг етнос щяха да му ги дадат веднага и без да е осигурен. Защото Сорос и Хелзинкския комитет щяха да ревнат за човешките права. А щом е българин няма право. Всеки ден още от преди Ковид болниците пълни от този етнос и лежат и осигуровки нямат. А българина го връщат, защото или му викат, че не е за там, или му липсва един подпис и печат. А за другите Токче, водичка чичо Сорос и Хелзинкския им осигуряват безплатно! Че и пастори им сложили.\nТой Господ гледа\nОт неработещи не трябва да се събират здравни осигуровки. Човекът останал без работа и се чуди кой път да хване, обаче държавните бирници си искат тяхното щото то не се губело. Дс спрат да строят Арени по 100 милиона и да обърнат внимание на народа, че мре все едно сме във война!\nАми той си ги е платил и после пак се е върнал в аптеката, ама тия сачми не са му дали лекарства, щото не им било отбелязно в системата. А човека е носил бележката от Нап. Тия Марешки са мошеници от всякъде\nАман от тарикати, аз мога всеки месец да плащам всеки месец здравни осигуровки, мангалите и прошляците не могат и искат с моите вноски да се лекуват...\nОстанал без работа, глупости. Сигурно работи на черно, без данъци и осигуровки...\nТези аптеки Марешки ,си слагат цени безразборно,зависи в кой район е аптеката.Например в Славейков близо до 26 блок аптеката им работи с много по виски цени от тази на Демокрация, а аптекарката една рускиня нелюбезна и груба с клиентие.Като цяло всичките им аптеки са с различни цени.\nНапълно правилно не са го обслужили. Никой в аптеките не е длъжен да се занимава с причините, поради които е с прекъснати здравно-осигурителни права.\nДимитър първо да си беше платил осигуровките, след това да бяга да се жалва. Лесно е само да си търсиш правата, но не и да си изплъниш задълженията.


Tesla Roadster наистина е безумно бърз - ето доказателство (ВИДЕО) - AУТОМЕДИЯ\nTesla Roadster наистина е безумно бърз - ето доказателство (ВИДЕО)\nТрудно сериен модел ще победи електромобила по ускорение\nПетър Захариев 25.02.2019 09:45 Прочитания: 8865\nСледващото поколение на Tesla Roadster ще разполага с невероятни характеристики, особено като ускорение. В интернет се появи видео, публикувано от очевидец, който е заснел как се справя машината.\nНа краткото клипче се вижда, че електрическият роудстър умишлено забавя скорост, тъй като неговият водач вижда, че ще бъде сниман. След това, той рязко дава газ и колата изчезва далеч напред.\nНовата генерация на спортната кола с 4 врати беше показана още през ноември 2017 г., но серийното производство трябва да стартирапрез 2020 г. При премиерата от Tesla обявиха, че това ще е най-бързо ускоряващия сериен автомобил, като посочиха време 1,9 секунди за достигане на 100 км/ч от място.\nСпоред характеристиките, Tesla Roadster ще изминава разстоянието от 1/4-миля (402 метра) за 8,8 секунди и ще развива максимална скорост от 402 км/ч. Максималният възможен въртящ момент е 10 000 Нм, а пробегът с едно зареждане - 1046 км, благодарение на акумулаторните батерии с капацитет 200 кВт/ч.\nРоудстърът е оборудван със система за задвижване на четилите колела Drive All-Wheel Drive с 3 електромотора - два на задните колела и един на предната ос. Базовата цена на модела е 200 000 долара, като за да бъде поръчана, клиентът трябва да внесе 50 000 долара капаро.\nСнимки: Tesla, видео: YouTube\nОборудваният с 4 електромотора Semi вдига 100 км/ч за 5 секунди\nTesla Model 3 притесни сериозно Audi и Porsche\nНемците разглобиха седана и спешно промениха конструкцията на своите електромобили\nТагове: характеристики бързина клип видео ускорение roadster tesla\nТинтири ( преди 1 година )\nне харесвам Тесла, ама чета и коментирам всичко за нея с интерес. Кълна се в "синтетичните горива", обаче не ми е ясно, че няма да има бутала да ги горят по 2 прости причини: примитивни са и пушат токсика, а човека тва не го устройва ама ич!\nТЕСЛА ама НЕ ( преди 1 година )\nНе се сърдете на Мъск, че продава коли от ново поколение, а на фашистите и братушките, че са прогонили Никола от Европа. Искам всички критици, да си зададете въпроса, какви електрически автомобили серийно производство виждате други освен Tesla?!? аааа забравих за въшките Спарк ахахахахахахахах, не ги бъркайте, те са макети....\nТова е CGI клипче, хаха колко сте жалки и заслепени не е истина просто. Всеки ден новини от въздуха създадени от Тесла.\nАма и на пистата бие немските клекалки щото центъра му на тежестта е ниско.Онуфрии а ква спортна кола е новата 8-ма серия тежаща 2+ тона.Точно немците да говорят за леки коли е смешно.\nКАто знам че Тесла S тежи близо 2,5 тона, с двойно повече батерии тоя новия Роудстър вероятно ще отиде на 3 тона. Огромната батерия може да му осигури добра динамика и дълъг пробег. Ама това нещо няма как да завива с тия 3 тона тегло. Ще става само за драгове а на пистата ще е ужас.\nдо по-долния ( преди 1 година )\nПич, някъде в коментара ми да си прочел, да казвам, че съм против каквото и да било развитие на електрички, зарядни станции, синтетични горива, водородни коли и т.н. Забавлявам се с 'компетентните мнения' и 'заклетите дългогодишни фенове на Тесла' и с 'еко-сектанти' и с 'технологични инвалиди'. Най-много се кефя на тези дето преди Септември 2015-та не знаеха какво е азотни окиси, какво е екология, а сега са 'про-еко' или не знам как да ги нарека.\nНово рекламно видео от Тесла, за две седмици всеки ден си пускат рекламни клипчета, да видим да ли тия рекламки ще ги спасят от фалита.\nСлед 10 години ще са излезли всички негативи на електричките и ще заминат на бунището на историята! Бъдещето е на синтетичните горива!\nПич, не е толкова важно дали клипа е истински. Дори не е важно, дали Тесла ще се произведе в срок в края на 2020 година този Roadster или ще закъснее с година. Важното е, че технологията е тук и продължава да се развива. Важното е, че електрическата технология е бъдещето, а за ДВГ ще говорим в минало време. Процесът няма да е нито бърз, нито лесен, но е напълно необратим и започна.\nПичове, не се карайте. Просто Пешо Захариев 'маааалко' му куца английския. 'Next-gen Tesla Roadster’s insane acceleration imagined in drive-by fan video'. В горното изречение си преведете само думата 'imagined'. Еко-сектантчетата тука виждам, че са се вързали на клипа, но от хора, за които всичко повече от тостер е космическа технология, какво да очакваме.


Екскурзия до Кушадасъ - Майски празници в Кушадасъ! 4 нощувки на база Ultra All Inclusive в LADONIA HOTELS ADAKULE 5* + собствен плаж, аквапарк и автобусен транспорт, от Далла Турс | Офертини\nМайски празници в Кушадасъ! 4 нощувки на база Ultra All Inclusive в LADONIA HOTELS ADAKULE 5* + собствен плаж, аквапарк и автобусен транспорт, от Далла Турс\nВсе още нищо не си планирал за майските празници? Далла Турс ти предлага страхотна почивка в Турция, за да се насладиш на красивите гледки в Кушадасъ. Очакват те 5-звезден лукс, чудесни плажове и незабравими моменти с ваучер за:\nМайски празници в Кушадасъ! 4 нощувки на база Ultra All Inclusive в LADONIA HOTELS ADAKULE 5* + собствен плаж, аквапарк и автобусен транспорт - за 335лв на човек. Плати сега 167.50лв, а останалите на място в агенцията.\n• 4 нощувки на база Ultra All Inclusive (закуска, обяд и вечеря с консумация на местни алкохолни напитки);\n• Екскурзоводско обслужване на място\n• Транспорт от София, Пловдив и Хасково с автобус.\n• Валидност на ваучера: от 29 Април до 2 Май 2019г.\n• Медицинска застраховка - 7лв за лица до 65 ненавършени години,\n• Медицинска застраховка - 10лв за лица от 65 до 71 ненавършени години, 20лв за лица от 71 до 75 ненавършени години;\n• Деца до 6г. се настаняват безплатно;\n• Деца от 6 до 12 доплащат 50% от цената;\n• Деца над 12 и трети възрастен закупуват цял ваучер;\n• След закупуване на ваучер, моля свържете се с туристическата агенция на посочения в контакти телефон за подписване на договора за организираното пътуване и уточняване подробности по пътуване.\nДата: 29.08 - 06.05 + all inclusive\nДата: 17.10 - 20.05 + all inclusive\nДата: 23.10 - 03.04 + all inclusive\nМайски празници в Кушадасъ! 5 нощувки на база All Inclusive в Хотел Grand Blue Sky 4*+\nДата: 24.10 - 03.04 + all inclusive\nПрез 2020г в Кушадасъ! 5 нощувки на база Ultra All Inclusive в Хотел Amara Sealight Elite*****\nДата: 29.10 - 11.09 + all inclusive\nМорски релакс в Кушадасъ през 2020г! 7 нощувки на база All Inclusive в Хотел Sea Pearl****\nДата: 31.10 - 27.05 + all inclusive\nДата: 01.11 - 14.09 + all inclusive\nДата: 02.11 - 29.11 + all inclusive


Бившата снаха на Тодор Живков открадна 35 000 лева - Narod.bg\nБившата снаха на Тодор Живков открадна 35 000 лева\nот admin на 15.12.2019\nПреди време от Сдружение „Народно дело” и радио „Гама“ се заемат с едно родолюбиво дело – да се изготви документален филм за Христо Ботев. Инициативата обаче се проваля, след като заделени за реализацията пари биват откраднати от… бившата снаха на Тодор Живков Маруся Мирчевска, която днес се подвизава в САЩ под името Маруся Морган.\nЗа скандалният случай разказва в писмо до редакциятата на сайта „Десант” Иван Тренев, член на Управителния съвет на Сдружение „Народно дело”. Ето какво обяснява той, цитиран от пенсионерския седмичник „Минаха години”:\nГ-жа Мирчевска (Морган) откликва с патриотична емоция на обявата за режисьор, че тя е търсеният сценарист и режисьор, и с обещанието, че за филма сума от 20 000 евро е мизерна, че ще се търси „добавка“ от поне един милион долара,защото тя е режисьор в Холивуд и работи с Арнолд Шварценегер, Андрей Кончаловски и е била много близка с Милош Форман.\nМаруся Мирчевска напълно ни убеди, че връзките й с България не са прекъснати. Даде ни имена на настоящи и бивши политически лидери, и държавни служители, на които също да пишем писма от нейно име. За тази „организационна“ дейност тя поиска и получи на траншове над 35 000 лева. Госпожата твърдеше, че била преподавател по кино режисура в Университета на Южна Калифорния, но не направи сценарий и не режисира никакъв документален филм за Христо Ботев”.\nМаруся Мирчевска-Морган дава наставления на представителите на „Народно дело“ към кои персони в България да се постави задачата за пари. От сдружението първоначално дискретно спестяват имената им, след това посочват, че един от тях е бившия военен министър Николай Ненчев. Какво обаче се случва:\nГоспожа Морган (Мирчевска) изисква внасяне на още три хиляди лева капаро (на ръка) на уважавана преподавателка в СУ за „работа“ по проекта (срещу разписка), както и още две хиляди лева на лице от мъжки пол за квартира при пристигането й в България“ – продължава потресаващия си разказ Иван Тренев. Той твърди, че тези пари също са дадени. Но срещу тях няма налице никакъв сценарий. Нито ред.\n„След смъртта на Димитър Цонев и повече от две години неизпълнение на поетата от Маруся Мирчевска (Морган) задача, българският колектив по задачата беше призован от благодетеля – спонсор за обяснение. Екипът на радио „Гама” и сдружение „Народно дело“ е завело дело срещу г-жа Маруся Мирчевска (Морган) за възстановяване на сумата, открадната от нея” – уточнява в писмото си Иван Тренев.\nПовече от седмица екип на „Уикенд” се опитва да се свърже с Маруся Мирчевска, която според наш източник от известно време е в България. Госпожата вдигна телефона си, но след като разбра за какво я търсим, отказа да разговаря с нас и отсече: „С медиите не говоря! Пишат се само лъжи, търсят се сензации”.\nСпоред наш източник, бившата жена на Владимир Живков е завлякла с пари и други хора. Тя признавала, че има сериозни дългове в Америка и е дошла у нас, за да продаде част от имотите си. Хора, с които тя е контактувала в последната година казват, че Маруся имала видими психически проблеми и често изпадала в състояние на истерия.


Тиквеник с готови кори – В кухнята с Бени\n12.10.2019 22.11.2021 В кухнята с Бени\nЗдравейте в събота приятели! 🤗Анкетата „Тиквеник или щрудел“ приключи, с победа на баницата с тиква с 52% пред щрудела. 🏆🎃Именно това беше причината късно снощи у дома да ухае на вкусен тиквеник. Сладкият му аромат се прокрадваше от отворения прозорец, стигайки до горните етажи и съм сигурна, че съм „вдъхновила“ и съседите да си приготвят такъв…🤪😋🤩🥧\nС пожелание за прекрасен ден.🌞🥰🍁\n✅300 гр. ръчно точени кори тип „Сърбиянка“ /моите бяха сръбски фино точени/\n✅около 1кг. тиква /настърганата на ситно ренде/ /използвах „Цигулка“/\n✅около 13 с.л. захар\n✅100 гр. масло и 2 с.л. олио /100 мл. олио за постен вариант/\n✅1 ч.ч. счукани орехови ядки\n✅по желание тъмни стафиди\nТиквата нарязах на парчета и обелих. За радост вече си имам добър кухненски робот и настъргах тиквата с него, което отне 3 минути. В малка метална купичка разтопих маслото и олиото. Кръгла тава с диаметър 29 см. порих с хартия за печене, която изрязах в кръгла форма. Намазах дъното и стените с масло. Взех един лист от корите за баница и с помощта на силиконова четка намазах с мазнина. Не целя абсолютно целия лист да е намазан, а по-голямата част. Отгоре поставих втори лист, който също намазах с мазнина, но по-малко и покрих с третия лист. Тези кори са много фино точени и затова използвам три броя. Ако вашите са по-дебели и две ще са достатъчни. Върху третия лист равномерно разпределих настъргана тиква и тъй като обичаме повече плънка, сложих почти по цялата повърхност. Поръсих я с 2 пълни супени лъжици захар, 2 ч.л. галета /пълни/, ½ ч.л. канела и счукани орехи. Навих по дългата страна на руло, което поставих навито във формата на охлюв в средата на тавата. По този начин приготвих и останалите кори, като в моята тава се събраха 5 рула. Намазах тиквеника с останалата мазнина и сложих да се пече в загрята на 170 градуса фурна. Когато видимо се запече, го покрих с алуминиево фолио, за да се задуши като общото време за изпичане беше 1 час и 15 минути. 15 минути преди да е напълно готов, махнах фолиото, за да се допече до приятен загар. Леко изстиналата баница с тиква поръсих с пудра захар и отрязах първото парче.\nНаписала съм продуктите, които ми бяха нужни за една тава. Самият пакет с кори беше 400 гр. В моя случай останаха 6 кори от пакета, както и малко тиква, и приготвих и една по-малка баница, в която сложих и стафиди. Момчетата вкъщи не ги обичат и затова само аз ще си ям малкия тиквеник.\nбаница кори орехи тиква тиквеник\nПредишна публикация Сладки по италианска рецепта /Baci di dama/\nСледваща публикация Шоколадов двуцветен мус\n2 коментара към “Тиквеник с готови кори”\n04.01.2021 в 9:41\nБлагодаря Ви, Ванче! 🙂\nОставяне на отзив за Ванчето Отказ


Заплахата хипертония и можем ли да си я спестим – Лекар.БГ\nНачало>Високо кръвно>Заплахата хипертония и можем ли да си я спестим\nХипертония имат 20% от гражданите на развитите страни\nПризнаци на хипертонична криза. Артериална хипертония – най-разпространеното заболяване на сърдечно-съдовата система. Есенциална хипертония – какво не знаем за нея. Пулмонална хипертония – какво е това. Портална хипертония. Лечение и лекарства\n„С хипертония съм, не е много висока и я държа в рамките на 150/95. Но ме е страх от хипертонична криза. Казвали са ми, че е опасна, за поява на инсулт или инфаркт. Какви са признаците на хипвртоничната криза?\nХипертония – това е, когато кръвта се движи по кръвоносните ни съдове с налягане, по-голямо от нормалното. Нормални се считат стойностите му около 120/80, а при 140/90 се определят като гранични. По-високи от това означават повишено артериално налягане. Важни са и двете стойности; дори само едната да е извън нормата, отклонението се отчита (puls.bg).\nКакво е хипертонична криза; признаци\nЗа хипертонична криза говорим при неочаквано, много бързо увеличаване на кръвното налягане до стойности над нормалните или обичайните. При това кръвоносните съдове са овладени от спазъм на всички кръвоносни съдове. При някои хора спазъмът може да блокира кръвоносните съдове на главния мозък или на сърцето, при което се случват инфаркти или инсулти. Изходът може да е летален (vnews.bg).\nМоже ли хипертоничната криза да се предвиди и кои са признаците й?\nПри трайна хипертония проявата на криза винаги е възможна, ако състоянието не е под медикаментозен контрол. Факторите, които увеличават вероятността това да се случи, са стресът, силните нервни или физически напрежения, злоупотребата с алкохол, мазнини, газирани напитки. При хипертонична криза кръвното налягане скача над 230/130.\nЕто по кои признаци можем да отсъдим, че започналото неразположение всъщност е хипертонична криза:\nглавоболие в тила, което се усилва от шум, светлина, физически натоварвания;\nболки в сърдечната област, сърцебиене;\nпроблеми със зрението – замъглено виждане, “мушици”;\nвнезапни проблеми с паметта;\nсветовъртеж, припадъци (blitz.bg).\nЗа всеки е ясно, че подобно състояние налага спешна медицинска намеса. Викайте линейка! А дотогава осигурете на хипертоника спокойствие: той трябва да легне с глава, повдигната на възглавници; да бъдат отпуснати всички стягащи детайли от дрехите; по възможност ходилата или дори краката до над коленете да се затоплят – това се прави за разширяване на кръвоносните съдове.\nАртериалната хипертония е едно от най-разпространените заболявания, причиняващо преждевременна смърт или инвалидизация. То не е болест на сърдечно-съдовата система, а на целия организъм. От него страдат около 20 процента от хората в развитите държави. Една пета от тях не знаят, че имат този здравословен проблем и не се лекуват. В зависимост от причините на появата си хипертонията се дели на първична и вторична.\nЕсенциална хипертония – какво не знаем за нея\nПървичната (есенциална, идиопатична) хипертония се проявява в 90% от случаите с хипертоници. В много случаи не може да се определи конкретната й причина; за 60% от диагнозите се счита, че са генетично обусловени (medik.bg). Отключващи фактори са храеннето – сол, мазнини, алкохол, тютюнопушене, ендокринни фактори – жени в менопауза, затлъстяване, стрес, физически и психически натоварвания. Есенциалната хипертония често върви “ръка за ръка” с подагра или диабет.\nКакво е пулмонална хипертония\nМного хора не знаят, че имат хипертония и не се лекуват\nПулмонална или белодробна хипертония е налице при стеснени кръвоносни съдове в белите дробове. Движението на кръв по тях се извършва с голямо затруднение, под повишено налягане, което сърцето създава чрез компенсаторно увеличеното си функциониране. Ако това заболяване не се лекува, сърцето започва да увеличава мускулната си маса и за три години се амортизира и развива сърдечна недостатъчност.\nСимптомите на пулмонална хипертония са следните – вързани с трудности при дишането:\nпосиняване на устните и студени крайници;„\nТози тип хипертония се среща сравнително рядко. В напреднал стадий на болестта спасението е трансплантация на бели дробове (ladyzone.bg).\nХраненето при хипертония е много важно\nПорталната хипертония засяга венозната система. Тя е свързана с високо налягане в т.н. портална вена – кръвоносния съд, през който се влива в черния дроб “отработената” кръв. Причина за високото кръвно налягане в порталната вена най-често е заболяване на черния дроб – цироза, хроничен хепатит С, или продължителна и обилна консумация на алкохол.\nСимптомите на портална хипертония са дискомфорт в коремната област, болки и подуване на корема, коремни кръвоизливи. При напреднала портална хипертония по тези причини може да се наложи чернодробна трансплантация.\nЛечение и лекарства за високо кръвно\nНай-доброто лечение на хипертония е превенцията – това всеки го знае. Някои фактори, като генетичните, не могат да бъдат повлияни от поведението – но воденето на здравословен живот, здравословно хранене, избягване на стреса, физическа активност – тези неща не са непостижими.\nАко все пак отключената хипертония е налице, разумното поведение е тя да се контролира.\nКак? Чрез физическа активност без претоварване, здравословно хранене, прием на билки и медикаменти.\nПо въпроса за медикаментите може да се говори много; честа пациентска грешка е пренебрежителното отношение към лекарската препоръка определени медикаменти да се вземат постоянно. Практиката сочи, че при трайна хипертония това поведение е безотговорно. Хипертоникът трябва да следи стойностите на артериалното си налягане, без да го измерва по сто пъти на ден, и да следва предписаното медикаментозно лечение. Голяма част от лекарствата при хипертония се вземат доживотно.\nЕто кои са основните групи медикаменти при хипертония:\nАнгиотензин ІІ – рецепторни антагонисти,\nРазбрахте ли нещо? Вероятно не. Не се опитвайте да се лекувате сами, не гълтайте хапчетата на съпруга или приятелка! Лечебната схема във всеки случай е индивидуална – подходящият медикамент, точната комбинация и дозировката се избират от лекуващия. Лекуващият оценява степента на риска при вашата хипертония и препоръчва и допълнително лечение, ако вече има засегнати други органи (бъбреци, черен дроб) или развивате диабет. Всеки лекар заедно с медикаментите ще ви препоръча и промени в начина на живот.\nНамерете си добър кардиолог и го посещавайте редовно; така той ще запомни и следи вашия случай и ще може да ви е максимално полезен.\nЕтикетиесенциална хипертония лечение портална хипертония пулмонална хипертония Хипертония\nПредишен Посиняването на ноктите най-често е невинно\nСледващ Влажни кърпички облекчават хемороидите


Торта с фъстъчен крем гриляж и шоколадова глазура | Рецепти Framar.bg\nНачало › Хранене › Рецепти › Десерти › Кейкове и торти › Торта с фъстъчен крем гриляж и шоколадова глазура\nЗа фъстъчения гриляж:\n250 грама натрошени печени фъстъци\n200 грама кондензирано мляко (варено)\n80 милилитра сметана за разбиване с масленост 35%\n150 милилитра сладкарска сметана с 35% масленост\n100 грама сварено кондензирано мляко\nРазделете яйцата на жълтъци и белтъци. Жълтъците разбийте с половината от захарта до побеляване. Налейте 2 супени лъжици олио, разтопения черен шоколад и разбъркайте.\nКъм тази комбинация добавете сухата смес от брашно, какао, нишесте и бакпулвер.\nБелтъците разбийте отделно с останалата захар и старателно ги съединете с шоколадовата маса, като слагате по малко от тях и разбърквате.\nИзпечете блат от тестото, което изсипете в голяма форма (с размери 30/40 сантиметра). Градусите на фурната да бъдат 180.\nКогато се охлади, разрежете го хоризонтално на две части.\nНаправете фъстъчения крем, смесвайки фъстъците със захарта, млякото и 70 грама от маслото. Затоплете комбинацията, докато сладките кристалчета и маслото се разтопят. Изсипете в силиконова форма или в тефлонова тава (в никакъв случай не използвайте пергамент) и изпечете крема до златисто при 200 градуса.\nСлед това изчакайте да се охлади и го начупете на парчета.\nОстаналите масло (180 грама) и кондензирано мляко (200 грама) разбийте до побеляване, накрая добавете гриляжа и просто разбъркайте.\nСлепете двата блата с вкусния гриляжен крем и покрийте тортата с шоколадовата глазура, която направете смесвайки 80 милилитра загрята течна сметана със 180 грама начупен черен шоколад, който трябва да се разтопи и комбинацията да стане еднородна.\nУкрасете десерта със сметанови цветчета, които направете от крем, получен от 150 милилитра течна сметана и 100 грама варено кондензирано мляко.\nФъстъчена торта без печене